Diari Oficial de la Generalitat Valenciana


Sumari del DOGV 8695, del 11-12-2019 (2019/10598)

RESOLUCIÓ de 31 d'octubre de 2019, de la Direcció General de Medi Natural i d'Avaluació Ambiental, per la qual s'ordena la publicació de la Declaració Ambiental i Territorial Estratègica corresponent a l'expedient 17/17-EAE la Vilavella.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10601


Data del document
:   31-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Vilavella, la

RESOLUCIÓ de 31 d'octubre de 2019, de la Direcció General de Medi Natural i d'Avaluació Ambiental, per la qual s'ordena la publicació de la Declaració Ambiental i Territorial Estratègica corresponent a l'expedient 17/17-EAE la Vilavella. [2019/10831]  
De conformitat amb l'article 54.8 de la LLlei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i de conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, els quals estableixen la publicació en el Diari Oficial de la Generalitat Valenciana de la Declaració Ambiental, resolc:  
  
Publicar en el Diari Oficial de la Generalitat Valenciana la Declaració Ambiental i Territorial Estratègica corresponent a l'expedient 17/17-EAE la Vilavella.  
  
«Declaració Ambiental i Territorial Estratègica  
Objecte: Pla Especial de Reserva de Sòl Dotacional Assistencial Tanatori a la Vilavella (Castelló)  
Promotor: Ajuntament de la Vilavella  
Autoritat Substantiva: Comissió Territorial d'Urbanisme de Castelló.  
Localització: la Vilavella (Castelló)  
Núm. Expedient: 17/2377-DVI  
La Comissió d'Avaluació Ambiental, en la sessió del 26 de setembre de 2019, va adoptar l'acord següent:  
Vista la proposta de Declaració Ambiental i Territorial Estratègica del Pla Especial de Reserva de Sòl Dotacional Assistencial Tanatori a la Vilavella, en els termes següents:  
D'acord amb la Llei 21/2013, de 9 de desembre, d'Avaluació Ambiental, desenvolupada a la Comunitat Valenciana mitjançant la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), l'objecte de la Declaració Ambiental i Territorial Estratéèica és valorar la integració dels aspectes ambientals en la proposta de pla o programa subjecte a avaluació ambiental estratègica, conforme a l'anterior. Per a això verificarà tot el procediment seguit i analitzarà els impactes que es deriven per l'aplicació del pla, tot establint, si escau, les condicions finals que s'hi hagen d'incorporar prèviament a la seua aprovació.  
  
L'1 d'agost de 2018 té entrada l'escrit de l'Ajuntament pel qual remet la proposta del Pla Especial de Reserva de Sòl Dotacional Assistencial Tanatori a la Vilavella, juntament amb l'Estudi Ambiental i Territorial Estratègic i documentació annexa. Després de realitzar un primer estudi de la documentació presentada, se li requereix que adjunten les consultes realitzades a les diferents administracions públiques així com altres qüestions de caràcter tècnic, en escrit de data 16 d'octubre de 2018. L'Ajuntament remet la documentació sol·licitada el 8 d'abril de 2019. Els continguts d'aquests documents són els següents:  
  
Expedient d'avaluació ambiental i territorial.  
 Estudi Ambiental i Territorial Estratègic.  
 Resultats del procés de consultes, d'informació pública i de participació pública.  
 Integració dels aspectes ambientals, funcionals i territorials.  
 Presa en consideració del Document d'Abast, EATE i participació pública.  
 Efectes significatius sobre el medi ambient i el model territorial.  
  
 Pla de seguiment.  
 Justificació del compliment de les previsions legals, procés i avaluació i paràmetres.  
 Certificat d'aprovació de la Proposta del pla, tenint en consideració les al·legacions.  
 Còpia dels informes rebuts a les consultes efectuades.  
Proposta de pla  
 Pla especial.  
- Memòria informativa.  
- Objectius.  
- Normes urbanístiques.  
- Memòria descriptiva i justificativa.  
- Plans d'ordenació.  
Estudis complementaris/annexos:  
- Estudi d'Integració Paisatgística.  
- Estudi Hidrogeològic d'Inundabilitat.  
  
A) Anàlisi del procés d'avaluació.  
Les dates més rellevants del procés d'avaluació ambiental seguit han sigut:  
  
Presentació del Document Inicial Estratègic. 16/02/17  
Emissió del Document d'Abast. 28/09/17  
Fase de consultes: Posada a la disposició del públic, mitjançant publicació en el DOGV, de l'Estudi Ambiental i Territorial Estratègic, de la Versió Preliminar del Pla (d'ara endavant VPP) i dels seus estudis complementaris. 45 dies 14/05/18  
1a. Sol·licitud de Declaració Ambiental i Territorial Estratègica (remissió de documentació definitiva). 01/08/18  
Aprovació Provisional del Pla Especial de Reserva Sòl Dotacional Assistencial Tanatori a la Vilavella. 02/04/19  
2a. Sol·licitud de Declaració Ambiental i Territorial Estratègica (remissió de documentació definitiva). 08/04/19  
  
  
Després de l'emissió del Document d'Abast el 28 de setembre de 2017, es redacta per part de l'Ajuntament de la Vilavella l'EATE i la nova Versió Preliminar de l'Estudi de Detall (juntament amb els documents complementaris), que va ser publicat en el DOGV el 14 de maig de 2018, i sotmès a consulta a les administracions públiques afectades i exposició pública per un termini de 45 dies. D'acord amb la certificació municipal solament es va rebre contestació per part de les Administracions Públiques, sense que conste al·legacions de particulars interessats.  
  
L'1 d'agost de 2018, l'Ajuntament de la Vilavella remet la proposta de Pla Especial, juntament amb l'expedient ambiental. Després de la revisió inicial, el 15 de juny de 2018, la Subdirecció General d'Avaluació Ambiental i Territorial, efectua requeriment perquè es completara la documentació:  
- Còpia de les consultes rebudes de les Administracions Públiques afectades.  
- Informe favorable a l'Estudi d'Inundabilitat.  
- Plans d'ordenació detallada de les parcel·les a escala adequada.  
El 8 d'abril de 2019, es remet la documentació sol·licitada en una nova presentació de la Versió Preliminar del Pla i l'Expedient d'Avaluació Ambiental i Territorial Estratègica.  
B) Anàlisis de l'estudi ambiental i territorial estratègic.  
B.0) Antecedents.  
B.0.1) Informació territorial.  
El municipi de la Vilavella, situat a la comarca de la Plana Baixa, té una població de 3.253 habitants (segons l'IVE a 01.01.2015). La superfície del terme municipal és de 6,15 km². Se situa a una altitud de 37 msnm i a una distància de 21 km de Castelló de la Plana. Limita amb el terme municipal de Nules en tot el seu perímetre, ja que es troba enclavat dins el seu terme municipal.  
  
La localitat està situada en el sector sud-oriental de la província de Castelló, al peu d'un contrafort de la Serra d'Espadà, les elevacions últimes de la qual apareixen com internades a la Plana, la qual presenta ací la seua amplària mínima. La distància a la costa és aproximadament de set quilòmetres.  
Ressalta el contrast tan accentuat que ofereixen els seus dos sectors: la zona pertanyent a la Plana i la part muntanyenca, que s'eleva bruscament a l'esquena del poble, abastant bona part del seu terme, i que es troba per complet coberta de matoll, amb escasses formacions arbòries.  
La localitat va guanyant altura des del pla fins a la zona més antiga, que s'empina en la mateixa falda del turó del Castell. El seu clima és mediterrani.  
S'accedeix a aquesta vila des de Castelló de la Plana, prenent la CV-10 i després la CV-223.  
B.0.2) Planejament vigent.  
La Vilavella compta amb el Pla General de l'any 1990, aprovat per la Comissió Territorial d'Urbanisme en data 26 de juliol de 1990. No hi consten referències a precisió o dotació de zones per a la fi Assistencial Tanatori. Aquest Pla General no va ser avaluat ambientalment.  
Aquest vigent Pla General, en l'Article 4.1 de les normes urbanístiques classifica el sòl del seu terme municipal com urbà, urbanitzable i no urbanitzable. Al seu torn, en el sòl No Urbanitzable distingeix les zones següents:  
- Sòl No Urbanitzable Comú.  
- Sòl No Urbanitzable Equipament Sistema General.  
- Sòl No Urbanitzable Protegit.  
· Protecció Parc Públic.  
· Protecció restes arqueològiques.  
· Protecció xarxa viària.  
· Protecció vies pecuàries.  
  
Els terrenys als quals es refereix el present Pla Especial estan classificats com a Sòl No Urbanitzable Comú, i a través del Pla Especial d'Ampliació de Reserva de Sòl Dotacional Esportiu, aprovat en 2013, s'estableix que l'àmbit proposat per al tanatori ocuparia part del Sòl Dotacional Esportiu esmentat (gràficament determinat en els plànols 0-1, I-1, I-2, I-3).  
En la Modificació Puntual núm.11 del Pla General d'Ordenació Urbana del Municipi de la Vilavella, es regula l'ÚS 7 SANITARI c) Sanitari Mortuori 3) Tanatori en els diferents sectors, sense esmentar els terrenys destinats a dotacional, una prohibició específica per a l'ús en qüestió. Aquesta modificació no consta que fora avaluada ambientalment.  
El cementeri va ser ampliat fa uns anys, pel que consta d'un nucli base consolidat i una ampliació suficient per a desenvolupar-se a futur, si bé cal dir que l'ampliació del cementeri ja executada, tal com consta en l'informe del secretari-interventor municipal, rebut l'11 d'abril de 2017, es va materialitzar sense el corresponent instrument d'ordenació urbanística, per la qual cosa d'acord amb el planejament vigent, aquests sòls consten com a Sòl No Urbanitzable Comú, sense estar adscrits a cap mena d'equipament.  
Per tant, l'àmbit sobre el qual es pretén desenvolupar el Pla Especial es troba en Sòl No Urbanitzable Comú (ampliació del cementeri), i el sòl destinat a tanatori figura com a sòl Dotacional Esportiu, d'acord amb el planejament vigent.  
B.1) Resumen del document d'abast  
B.1.1) Alternativa proposada en el document consultiu.  
L'objecte de la proposta de planificació, és l'obtenció d'una parcel·la dotacional d'equipament assistencial per a possibilitar la construcció d'un tanatori municipal en la població de la Vilavella.  
Es pretén qualificar de sòl dotacional per a equipament assistencial tanatori, una part de la zona classificada en l'actualitat com a Sòl Dotacional Esportiu, confrontant amb el cementeri.  
Fent una anàlisi dels terrenys que conformen el cementeri i els seus confrontants, l'Ajuntament proposa la zona marcada per a la ubicació del nou tanatori, ja que la seua situació i dimensió semblen ser les idònies per a la nova instal·lació, per la qual cosa és necessària la requalificació d'aquest tram, que en l'actualitat i segons el Pla General del municipi del 1990 i el posterior Pla Especial d'Ampliació de Reserva de Sòl Dotacional de 2012, consta com a terrenys dotacionals esportius.  
  
Així doncs, el document proposa canviar l'ús de dotacional esportiu a dotacional assistencial de una àrea de 449 m².  
B.1.2) Resum de determinacions a tindre en consideració.  
Venen recollides en el punt F.2 del Document d'Abast:  
 S'haurà d'incorporar a l'àmbit del Pla Especial l'ampliació ja realitzada del cementeri, a fi de realitzar un estudi d'alternatives global que incorpore i regularitze aquest àmbit i el faça compatible amb l'execució del tanatori, tot això considerat com a sòl dotacional assistencial.  
 Haurà de comptar amb la resolució de l'Estudi d'Inundabilitat que haurà de realitzar-se, a fi d'assegurar la compatibilitat de tots els usos proposats amb la normativa del PATRICOVA.  
B.2) Continguts concordes amb el document d'abast.  
Al llarg de l'Estudi Ambiental i Territorial Estratègic es tenen en compte les diferents consideracions del Document d'Abast aprovat per la Comissió d'Avaluació Ambiental de 28 de setembre de 2017, i s'incorporen els objectius de protecció ambiental i sostenibilitat del model territorial, així com les diferents qüestions que han permès treballar sobre aspectes fonamentals d'aquest model influint en la seua concreció definitiva. Específicament s'inclou un document d?«Integració d'Aspectes Ambientals i Territorials en el Pla Especial de Reserva de Sòl Dotacional Assistencial Ampliació del Cementeri i Tanatori» que recull aquesta qüestió.  
A continuació es realitzen una sèrie de consideracions respecte a les determinacions del Document d'Abast:  
1. Respecte a l'estudi d'alternatives proposat en el Document d'Abast, s'incorpora en la proposta del Pla Especial la superfície d'ampliació de cementeri existent, considerant tant la mateixa com el tanatori, com a equipament en sòl dotacional assistencial, dins de la normativa del pla que modificarà les NNUU del Pla General.  
2. Efectivament, es desenvolupa l'Estudi d'Inundabilitat que se sotmet a la consideració del servei competent en matèria de risc d'inundació, estudiant la compatibilitat dels usos proposats en el pla.  
  
B.3) Continguts d'acord amb l'annex VII de la LOTUP.  
A pesar que l'Estudi Ambiental i Territorial Estratègic s'estructura d'acord amb el contingut corresponent al Document Inicial Estratègic de la fase inicial de l'avaluació, s'entén que en la documentació presentada, juntament amb el document d'Integració d'Aspectes Ambientals i Territorials, l'EATE desenvolupa dins del seu contingut els apartats establits per l'Annex VII de la Llei 5/2014, de 25 de juliol, d'Ordenació del Territori, Urbanisme i Paisatge.  
B.4) DESCRIPCIÓ DE L'ALTERNATIVA TRIADA: PROPOSTA DE PLA.  
B.4.1) Objectiu.  
Més enllà de l'objectiu de la planificació encaminat a l'obtenció d'una parcel·la dotacional d'equipament assistencial per a possibilitar l'ampliació del cementeri, així com la construcció d'un tanatori municipal a la Vilavella, es fixen en l'EATE una sèrie d'objectius i criteris ambientals estratègics, que encara que desenvolupats allí de forma genèrica, haurien de concretar-se en la normativa del Pla Especial per a la seua incorporació a les NNUU del Pla General. Entre ells:  
 Prevenció de riscos naturals i induïts:  
- Considerar riscos naturals o induïts (inundació) en la zonificació del SNU.  
 Millora de l'entorn urbà.  
- El planejament haurà de preveure la integració del paisatge perifèric en el sòl urbà, articulant la transició entre aquest i l'entorn rural, mitjançant un adequat tractament de vora urbana.  
- Així mateix haurà de dividir el territori en zones diferenciades pel seu ús global o dominant evitant la disposició en zones confrontants d'usos incompatibles entre si, en cas de no ser possible i sempre que quede adequadament justificat s'establiran les mesures necessàries per a garantir una adequada transició i queden eliminades les molèsties que pogueren produir-se.  
 Millora de l'ordenació i implantació d'equipaments i dotacions públiques.  
- La planificació urbanística haurà d'establir les garanties necessàries per a aconseguir un ús racional dels serveis i infraestructures, assegurant un equilibri entre l'assentament de la població i la seua dotació de serveis.  
 Protecció del paisatge.  
- Establir les directrius que afavorisquen el manteniment del paisatge rural, delimitant si escau la infraestructura verda a escala municipal i urbana, definida amb caràcter previ i establint la compatibilitat dels nous usos.  
 Educació Ambiental i Participació ciutadana:  
- Implicació de la ciutadania en la gestió quotidiana i en els processos de presa de decisions, de manera que s'acumule més coneixement sobre aquell i major consens, evitant els conflictes i ajustant-se a la legalitat vigent.  
Aquest objectiu es desenvolupa a través del Pla de Participació Pública incorporat a la proposta del pla.  
B.4.2) Infraestructura Verda.  
Encara que a priori l'àmbit no forma part dels espais que fixa la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), dins dels objectius de protecció mediambiental i de sostenibilitat del model territorial, s'estableix com a criteri en matèria de paisatge que les alternatives de planejament tindran com a finalitat aconseguir els objectius, que es concreten en la compatibilitat dels nous desenvolupaments amb la infraestructura verda del territori.  
La localització i implantació de nous usos i activitats en el territori estarà limitada per la conservació de la infraestructura verda a escala urbana.  
B.4.3) Principals consideracions respecte al planejament vigent  
La principal consideració respecte al planejament vigent consisteix la incorporació a les reserves de sòl dotacional del municipi de les parcel·les objecte del pla, assignant-los l'ús assistencial per a ampliació del cementeri amb una nova zona de sepultures, així com el tanatori, fins al moment inexistent.  
Es regularitza, per tant, l'actual ampliació del cementeri, executada sobre Sòl No Urbanitzable Comú, sense comptar en el seu moment amb el preceptiu instrument urbanístic que la suportara, en una superfície de 2.172 m², i canviar l'ús de part de la zona de dotacional esportiu confrontant al cementeri, a dotacional assistencial en una àrea de 449 m².  
La modificació principal respecte al vigent serà la incorporació a través de les normes del Pla Especial dels usos i construccions en les NNUU del Pla General, passant a classificar-se com a Sòl No Urbanitzable Equipament Sistema General amb una qualificació de sòl, respecte a la xarxa secundària, de:  
a. Sanitari Assistencial Cementeri Sepultures (QS-CS).  
b. Sanitari Assistencial Cementeri Tanatori (QS-CT).  
En l'EATE s'ha realitzat l'estudi les alternatives plantejades pel promotor i concretades en la proposta de Pla Especial de Reserva de sòl Dotacional Assistencial Tanatori.  
Alternativa 0  
Execució del PGOU de 1990 segons les previsions vigents. En aquest cas, el municipi de la Vilavella es trobaria en greus problemes de policia mortuòria, atès que les actuals instal·lacions del cementeri necessiten una ampliació urgent i una modernització amb la instal·lació d'un tanatori. En l'actualitat el servei es presta en els municipis pròxims de Nules i, fins i tot, de Betxí.  
Alternativa 1  
Pla Especial en Sòl No Urbanitzable d'Ampliació del cementeri i el tanatori cap al Nord, parcel·la 340, amb un camí públic agrícola enmig, que implica una barrera física.  
Alternativa 2 (Alternativa triada)  
Pla Especial en Sòl No Urbanitzable d'Ampliació del sòl dotacional amb destinació a Cementeri cap a l'Oest i ubicació del Tanatori al costat del Cementeri en sòl dotacional esportiu (modificant el seu ús actual de zona d'aparcament del sòl esportiu). Alternativa que es considera més adequada per concentrar tots els serveis relacionats amb la policia mortuòria en un mateix centre en les proximitats del nucli urbà.  
  
Alternativa 3  
Ubicació alternativa en una altra zona del sòl no urbanitzable del terme municipal. La ubicació geogràfica del terme municipal no facilita la reubicació de les dotacions funeràries, sent a més un cost extraordinari inassumible per les arques municipals.  
Com a conclusió a l'anàlisi, en l'EATE es considera l'Alternativa 2 com la solució òptima i, per tant, la que és objecte de proposta en el Pla Especial. No consta en l'Estudi Ambiental i Territorial cap mena d'estudi que en determine la idoneïtat, més enllà que ja es troba executada l'ampliació (que ha de regularitzar-se des del punt de vista urbanístic), i al costat d'ella es projecta la construcció del tanatori municipal, la qual cosa fa inviable tant plantejar el manteniment de la situació actual (sense regularitzar), com modificar-ne la possible ubicació.  
C) Avaluació del resultat de les consultes realitzades i com s'han pres en consideració.  
C.1) Fase de posada a la disposició del públic  
D'acord amb allò vist adés, la proposta de Pla Especial de Reserva Sòl Dotacional Assistència Tanatori de l'Ajuntament de la Vilavella, inicia la publicitat durant 45 dies de l'instrument de planejament, l'EATE i els estudis sectorials corresponents, en data 9 de maig de 2018, mitjançant acord de la junta de govern local de l'Ajuntament de la Vilavella, havent-se realitzat conforme al que s'estableix en l'article 53 de la LOTUP, mitjançant publicació en el DOGV el 14 de maig de 2018. Durant aquest període no es van rebre al·legacions per part de públic interessat i es van rebre 5 informes/comunicacions per part d'administracions públiques.  
  
A instàncies del requeriment de l'òrgan ambiental de data 17 d'octubre de 2018, l'Ajuntament de la Vilavella va sol·licitar de nou informes a les administracions afectades i a empreses subministradores de serveis, rebent 6 informes per part de les administracions i 2 informes d'empreses subministradores.  
C.2) Fase de consulta a administracions afectades realitzades per l'òrgan promotor  
Com es va indicar anteriorment, l'òrgan promotor ha realitzat l'exposició pública de l'EATE i la Versió Preliminar de l'estudi de detall i ha sol·licitat informes a les administracions afectades i empreses subministradores. Del resultat de la consulta es determinen les qüestions que a continuació s'assenyalen i que han de ser incloses tant en l'expedient ambiental com en la Versió Preliminar del Pla:  
  
 Servei Territorial d'Urbanisme de Castelló (02/11/18):  
- Vista la documentació presentada el Servei Territorial, no té cap observació a efectuar.  
 Entitat de Sanejament - EPSAR (6/11/18):  
- Informa la VIABILITAT del tractament en el sistema públic de sanejament i depuració de Nules-la Vilavella de les aigües residuals generades pel desenvolupament del «Pla Especial Reserva de Sòl Dotacional Assistencial Ampliació del Cementeri i Tanatori» en la Vilavella (Castelló), sempre que es complisquen els condicionants incorporats en el seu informe.  
 Espais Naturals Protegits - P.N. Serra d'Espadà (12/12/18):  
- Es considera que el Pla Especial Reserva de Sòl Dotacional Assistencial Ampliació del Cementeri i Tanatori en la Vilavella (Castelló) és COMPATIBLE amb la normativa mediambiental constituïda d'acord amb l'informe emès, i en aquest sentit pot continuar la seua tramitació de conformitat amb la legislació reguladora sense necessitat de realitzar una avaluació detallada dels seus efectes sobre la Xarxa Natura 2000.  
  
Així mateix, l'àmbit proposat es trobe dins del PORN de la Serra d'Espadà.  
- Per tant, conclou que la proposta de pla especial és COMPATIBLE prenent en consideració la legislació vigent i d'aplicació a aquest.  
  
 Confederació Hidrogràfica del Xúquer (12/02/18 € 26.02.2018):  
- L'informe de 26 de desembre de 2018 conclou que, a l'efecte de l'art. 25.4 del text refós de la Llei d'aigües, la Confederació Hidrogràfica del Xúquer informa favorablement el pla especial reserva de sòl dotacional assistencial, ampliació del cementeri i tanatori en la Vilavella (Castelló), d'acord amb les directrius d'aquest informe.  
 Infraestructura Verda i Paisatge (07/02/19):  
- El servei competent en matèria d'Infraestructura Verda i Paisatge assenyala que, analitzada la documentació i realitzades les consideracions que s'acompanyen, tenint en compte que les mesures d'integració són vinculants per al Pla, conforme l'apartat j de l'Annex II de la LOTUP, es considera necessari que el Pla Especial establisca en la seua documentació normativa, els condicionants d'edificació i urbanització necessaris per a garantir la preservació del caràcter, i les condicions de percepció del cementeri antic i del camí d'accés a aquest, l'altura màxima d'edificació i la seua ocupació en planta.  
 Ordenació del Territori - PATRICOVA (05.03.2019):  
- D'acord amb l'informe del servei competent en matèria de risc d'inundació, tal com allí s'exposa, el Pla Especial de Reserva de Sòl Dotacional Assistencial Ampliació del Cementeri i Tanatori» en la Vilavella (Castelló), es troba afectat puntualment per inundabilitat i és COMPATIBLE, d'acord amb les directrius normatives del PATRICOVA, tenint en compte les següents consideracions finals:  
  
· Atès que estimant els càlculs realitzats en l'estudi d'inundabilitat presentat per a la subconca que realment afecta l'àmbit del Pla Especial que s'analitza i adequant-los als usos del sòl existents així com a la tipologia d'aprofitament agrícola i a la pròpia topografia, es dedueix una baixa concentració de fluxos, deduint-se que:  
  
1) El Pla Especial comporta dues actuacions, l'ampliació del cementeri i la construcció d'un tanatori. La primera, situada a la W del cementeri existent, quedaria protegida per la ubicació i la disposició abancalada de la zona, mentrestant, la segona podria tindre lleus afeccions de fluxos esdevinguts de la conca analitzada en aquest informe.  
2) La manca de caixers definits derivaria en fluxos laminars de baixa incidència, sent només aconsellable controlar el camí que discorre al N del cementeri, per tal com passarà a formar part d'accessos al mateix recinte.  
3) Seria aconsellable no tapar els possibles fluxos que pogueren derivar-se a discórrer entre el cementeri i les instal·lacions esportives.  
 IBERDROLA (16/11/18):  
- L'empresa encarregada del subministrament d'energia elèctrica, en informe de data 16 de novembre de 2016, estableix que per a desenvolupar el projecte d'electrificació, per una potència estimada de 45 kW en baixa tensió, serà necessari realitzar les instal·lacions següents:  
· Ampliació de la màquina transformadora, de 400 a 630 kVA, en el Centre de Transformació de Distribució existent, denominat CT LA VIETA.  
· Línia Subterrània de Baixa Tensió, tipus RV-240 Al, a desenvolupar des del punt de connexió establit en el Centre de Transformació de Distribució CT LA VIETA, fins a la Caixa General de Protecció a instal·lar, segons detall en pla que s'adjunta.  
 CEGAS (04.01.2019):  
- L'informe de l'empresa subministradora de gas sol·licitat per l'Ajuntament estableix que en l'actualitat no existeixen instal·lacions de gas, propietat de Nedgia CEGAS, SA, en la zona afectada pel Pla Especial de Reserva de Sòl, per la qual cosa considerem que no escau l'aplicació de condicionants tècnics.  
D) Anàlisi de la previsió dels impactes significatius per l'aplicació del pla  
Entrant en l'anàlisi dels possibles impactes previstos per l'aplicació del pla, i basant-nos en la identificació que realitza la proposta del pla a partir del seu EATE, l'abast de la figura de planejament es refereix fonamentalment a la incorporació al sòl dotacional dins de la xarxa primària municipal tant de l'ampliació del cementeri existent, com de la superfície annexa per al seu ús com a tanatori municipal.  
  
Bàsicament, d'acord amb la normativa vigent i d'acord amb els informes rebuts, els possibles impactes a considerar en l'actuació proposada s'avaluen a partir de la normativa de policia sanitària mortuòria (considerant així mateix la NO inclusió d'instal·lacions de crematori en el tanatori previst, tal com va informar l'Ajuntament en el seu moment), el risc d'inundabilitat potencial en la zona, així com per evitar possibles afeccions paisatgístiques fruit de les actuacions previstes i la no afecció al PORN de la Serra d'Espadà.  
Prèviament, analitzem les normes particulars que s'adjunten en el Pla Especial proposat, i que hauran d'incorporar-se a les NNUU del Pla General quant als usos en qüestió. Les normes proposades qualifiquen el sòl respecte a la xarxa secundària, de:  
a. Sanitari-assistencial Cementeri Sepultures (QS-CS)  
- Per a la zona del cementeri destinada a l'ús com a servei de cementeri destinat a sepulcres, columbaris i mausoleus i la seua ampliació.  
- Se suposa que incorpora el cementeri existent i la seua ampliació, realitzada en 2002, sobre SNU sense la corresponent modificació del planejament.  
- Tipologia edificatòria:  
1) Es limita a la construcció de nínxols i columbaris d'acord amb les directrius del Decret 195/2009.  
2) Excepcionalment l'Ajuntament podrà autoritzar la construcció de panteons.  
3) En cap cas, els panteons podran excedir l'altura de 6 metres inclòs la rematada del carener.  
b. Sanitari-assistencial Cementeri Tanatori (QS-CT)  
- Zona destinada a Tanatori i servei de depòsit. D'acord amb la informació sol·licitada a l'Ajuntament, NO inclou serveis de cremació i/o incineració.  
- L'ús és el corresponent a dotacional públic per a aquesta construcció annexa al cementeri, destinada per tant exclusivament a ús funerari habilitat per al depòsit i vetla de difunts, previ a la seua cremació i inhumació.  
- Tipologia edificatòria:  
1) La tipologia d'aquesta edificació serà la d'edifici adossat a la paret actual del cementeri i separada dos metres del límit de la zona esportiva, per a evitar conformar una barrera que impedisca el desguàs de les aigües pluvials.  
2) Es podrà construir en dues plantes (PB+1).  
3) L'altura màxima no podrà superar els 6 metres des de la cota natural del terreny.  
4) Les alineacions i altres característiques generals s'ajustaran a l'ordenació i normativa vigent.  
La consideració per part de les normes particulars del Pla Especial de l'àmbit com a equipament general, dins de la xarxa secundària, hauria de ser revisat pel servei competent en matèria urbanística, ja que el cementeri municipal hauria de formar part de la Xarxa Primària de dotacions dins del Pla General.  
Des del punt de vista de policia sanitària mortuòria i d'acord amb el Decret 195/2009, de 30 d'octubre, del Consell, pel qual s'aprova la modificació del reglament pel qual es regulen les pràctiques de policia sanitària mortuòria en l'àmbit de la Comunitat Valenciana, per als cementeris i les seues ampliacions, s'hi regula el següent:  
  
 Art. 42. Emplaçament dels cementeris de nova construcció:  
1. L'emplaçament haurà d'adequar-se al que es preveu en el planejament urbanístic.  
2. En tot cas, l'emplaçament haurà de garantir un perímetre de protecció de 25 metres que, quan existisca planejament, ha d'estar qualificat de zona dotacional, i lliure de tota classe de construccions.  
  
 Article 43. Idoneïtat del terreny:  
- La idoneïtat del terreny triat s'ha de comprovar mitjançant un estudi hidrogeològic. Aquest estudi definirà el funcionament hidrogeològic del subsòl de la zona situada a l'entorn de l'emplaçament del cementeri, tot establint, a partir de les metodologies adequades, les litologies i estructures dels materials, el gruix de la zona no saturada, tipus de porositat i concloent sobre el risc potencial d'afectació de les aigües subterrànies.  
 Article 44. Ampliació de cementeris existents:  
1. L'ampliació d'un cementeri prèviament autoritzat està subjecta als mateixos requisits d'emplaçament exigits als de nova construcció.  
  
2. A l'efecte d'aquest Reglament, s'entén per ampliació de cementeris tota modificació que comporte augment de superfície o l'ampliació del nombre total d'unitats d'enterrament. La resta de modificacions té el caràcter de reforma.  
3. L'estudi hidrogeològic referit en l'article anterior únicament serà exigible en el cas que l'ampliació del cementeri es faça fora del recinte existent ja autoritzat.  
4. La reforma de cementeris no està subjecta a les normes d'emplaçament regulades en els articles anteriors.  
Vist l'anterior, atès que el Pla Especial recull tant la construcció del tanatori com el cementeri com a dotacional, i donat que l'ampliació del cementeri se situa fora de l'àmbit previst pel Pla General vigent, s'haurà de recollir tant pel costat W com pel costat N el perímetre de 25 metres que haurà de correspondre igualment a sòl dotacional, lliure de qualsevol mena de construcció, d'acord amb el Decret 195/2009.  
  
Una de les qüestions que, d'acord amb el Document d'Abast, podrien generar un efecte significatiu sobre el medi ambient, era el risc d'inundabilitat, analitzat en la proposta mitjançant l'Estudi d'Inundabilitat, després de l'estudi del qual l'informe del Servei d'Ordenació del Territori competent en matèria de risc d'inundació, va establir la compatibilitat de la proposta, sempre que s'ajuste a les consideracions finals exposades en l'informe, d'acord amb les determinacions normatives del PATRICOVA.  
A nivell paisatgístic, l'informe del Servei d'Infraestructura Verda i Paisatge, es limita al fet que el pla especial establisca en la seua normativa els condicionants d'edificació i urbanització, necessaris per a garantir el caràcter i les condicions de percepció del cementeri antic i el camí d'accés, així com l'altura màxima de l'edificació i la seua ocupació en planta. Per tant, recollides aquestes qüestions en les normes particulars del Pla Especial («Art. 4. Criteris d'integració paisatgística»), se sotmetrà abans de l'aprovació definitiva a l'informe del servei competent, que ratifique la correcta definició i la seua integració en les NNUU del Pla General.  
E) Accions de seguiment de l'aplicació del planejament.  
El Pla Especial Reserva Sòl Dotacional Assistencial Tanatori proposa en el punt «IX. Programa de Mesures Previstes per al Seguiment Ambiental del Pla Especial», les mesures de seguiment ambiental del Pla Especial, encara que només es fa una proposta de caràcter generalista, sense establir mesures concretes ni terminis de control, ni es basen en els objectius i indicadors establits en els Annexos II i III del Document d'Abast.  
Per tant, s'hauran d'establir i incorporar a la normativa del pla, mesures concretes i terminis de control a fi que el desenvolupament de la figura de planejament s'ajuste a les determinacions del present document.  
F) Acord d'emissió. Determinacions finals.  
De conformitat amb allò disposat en l'art. 54 de la LOTUP, d'acord amb els fonaments que s'han exposat es proposa emetre la present Declaració Ambiental i Territorial Estratègica del Pla Especial Reserva de Sòl Dotacional Assistencial Tanatori a la Vilavella, presentada per l'Ajuntament, havent-s'hi d'incorporar, abans de la seua aprovació definitiva, les determinacions següents:  
1. En les disposicions normatives del Pla Especial s'establirà un perímetre de 25 m en l'àmbit corresponent a l'Ampliació del Cementeri existent, qualificat de zona dotacional, i lliure de tota classe de construccions, en els límits W i N d'aquesta ampliació.  
- Els plans d'ordenació del Pla Especial s'ajustaran a aquestes consideracions, així com a la zonificació proposada.  
2. Ha de tindre en consideració i, si escau, atendre les consideracions finals de l'informe del Servei d'Ordenació del Territori en matèria de risc d'inundació.  
3. S'adequarà l'Estudi d'Integració Paisatgística del Pla Especial a les directrius de l'informe del Servei d'Infraestructura Verda i Paisatge, de data 7 de febrer de 2019, traslladant les determinacions a la normativa. S'haurà d'obtindre informe favorable del Servei d'Infraestructura Verda i Paisatge.  
4. S'incorporaran a la normativa mesures concretes de Seguiment Ambiental, entre altres i com a mínim:  
- Informes de seguiment cada quatre anys sobre:  
1) Compliment de les directrius en matèria de risc d'inundabilitat i paisatge, establides en el present document.  
2) Ajust a la normativa de policia sanitària mortuòria, tant pel que fa a l'ampliació del cementeri (perímetres de protecció), com a la implantació del tanatori.  
La Declaració Ambiental i Territorial Estratègica té naturalesa d'informe preceptiu i determinant i no és susceptible de cap recurs, sense perjudici que, si escau, actuen en via judicial contenciosa administrativa enfront de la disposició de caràcter general que haguera aprovat el pla o programa; o bé, sense perjudici que actuen en via administrativa o judicial enfront de l'acte, si escau, d'aprovació del pla o programa.  
  
La Declaració Ambiental i Territorial Estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera fet l'adopció o aprovació del pla o programa en el termini màxim de dos anys des de la seua publicació, llevat que se n'acorde la pròrroga en els termes establits en l'art. 56 de la LOTUP.  
Aquesta Declaració Ambiental i Territorial Estratègica serà publicada en el DOGV i posada a la disposició del públic en la pàgina web de la Generalitat. Se'n donarà trasllat a l'òrgan promotor i a l'òrgan substantiu.  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental, acorda: emetre la Declaració Ambiental i Territorial Estratègica del Pla Especial de reserva de sòl dotacional assistencial, tanatori en la Vilavella, havent d'incorporar-se al Pla les determinacions finals assenyalades.  
  
Notificar als interessats que, contra la present resolució, per no ser un acte de definitiu en via administrativa, no escau cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que us notifique perquè en prengueu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 7 d'octubre de 2019.- El secretari de la Comissió d'Avaluacio Ambiental: José del Valle Arocas».  
  
València, 31 d'octubre de 2019.- El director general de Medi Natural i d'Avaluació Ambiental: Francisco Javier Quesada Ferre.